Tivrmt n mhdiyya
Tlla tvrmt n mhdiyya g tsga taçlmaät i wasif n sbu, g wattayn n 8 kilumiïë g tagut n lqniïë. Ttuga tvrmt aflla n twrirt xf tavzi n 70 miïë, ar tsuggur xf lmupiï aïlasi d tasga n tavart, tama n yan wansa s ittffv wasif.
Ansa içil i tvrmt n mhdiyya, yudja tt ad tg yan umdya akswat i tsdurrin ikkan xf g umzruy, mqqaë d is isul umzruy n tvrmt ur ttyassan s wass a. ssrwasn tt kra n imrzutn v umzruy s timyaïëya, tg yan wansa n tsbbabt iäfaën i tvrma n qëïaj, g tasut tis smmus dat tlalit n oisa. D ttyassn G uzmz n ëëuman swassav n subur.
D yiwi d umrzu g tussna taraklant amvrabi lidrisi g usgg°as n 1154, mas tlla tmdint tasga n wasif n sbu, ittyassn wahli aya s lmomura. Ar isuqqul umzray zzyani, mas ayt yfrn igan imazivn, kkan umçn yat tsga tamqrant v tgldit g uzmz g tasut tis mrawt, nitni ag sbddan tamdint n mhdiyya.
Di tasut tis snat d mrawt, idwl d wassav n lmomura v uzmz n lmuwppidin. D isawl ufriqi jan-lyyun g udlis nns « aglam n afriqya », xf yat tmdint tamççant ar as qqarn mhmura – lmomura, bnan tt lmuwppidin tasga n wasif n sbu. G tasut tiw snat d mrawt isskr sslïan amuwppidi obd lmumn, yan unakn n tusskra n ivrruba, amanaya ig yudjan tamdint ad tuval d ijj n wammas amqran n tsbbabt gr uëubba d lmvrib. Mac tamdint ad ur tiqqimi s imnvi illan jar ssaoid d ugllid n imariniyn bu soid otman.
G usgg°as n 1515, udfn ibultuvaliyn xf tmdint sskrn digs yan wansa qqarn as « san jaw da momura ». g usgg°as n 1614, yumçn tt isblyunin, gn as assav n « san migil di ulïëama », tqqim vifs attayn n 67 n usgg°as.
G usgg°As n 1681 tffv tmdint ddaw n ufus n isblyunin, taf ad ik sslïan aoalawi mulay smaoil assav n mhdiya. Assav ad, illa mag ttini mas d yucka s waïïas n ibaynutn lli gis zrin isblyunin, yili div mayd ittinin mas ur kkin anmri pma ad tt d swrrin.
Tivrmt n mhdyya digs tavi n vur wattayn n 40 kilumiïë, itty as yan ugadir akswat digs sin iflwan ixatarn, g tvrmt ad ar nttafa lbni n isblyunin d win imuslmn, d vika ad lli tga irwas i silla v uzmz n lli v d udfn iburtuvaliyn nvd isblyuniyn. G uzmz n sslïan mulay smaoil, ulsn as i tsga n iffus n lqblt itsn ifran imqranen, yadj kraä lbëuj lli illan g tsga iççlmä n tagut d iffus nns. Irnu as yan iflw akswat s ëëcm ifulkin, stin as assav n « bab jjdid », s umyalla illa jar as d « bab sla » lli tsskr ssblyun. Ilin jaj nns aïïas n wansiwn iphlan, digsn tigmmi n unbbaä lqayd rrifi, lli ittubnan g tasut tis sa d mrawt g tlalit n oisa, s uëccm aqbur n tg°mma n lislam. D wansa n wucuf g wanaw asblyuni d umuslm, d umda n waman, d Uvzu, d tmzgida, d tg°mma timçyanin, d tpuna n usvnzi, d isnsutn.
Ittuzmmem wansa ad v usgg°As n 1916, s uäahir n 2 mars 1916 (avmis amaddud 176 g wass n 6 mars 1916, 269).
hau_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn